《和郭功甫题客馆韵》
宋代·洪刍

容膝柴门觉易安，数椽喜枕寺东山。雁飞不到吾来此，燕亦知归客未还。

梦断霜钟年欲晏，愁听蛮鼓鬓先班。自公退食门长掩，未必邻僧似我闲。

作者简介：宋洪州南昌人，字驹父。洪朋弟。哲宗绍圣元年进士。放意江湖，不求闻达。徽宗崇宁中坐元符上书邪等，降官监汀州酒税，入党籍。钦宗靖康中为谏议大夫。汴京失守，坐为金人括财，流沙门岛卒。有《老圃集》、《香谱》。